proxectonos/corpus_dominio_legal_administrativo_tmp huggingface dataset:
IN407A 2020/017-4. CONCESIÓN A CITIC HIC GÁNDARA CENSA SAU, AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE O PORRIÑO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 11/11/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial. Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 31 de xullo de 2020 O xefe territorial P. A. A xefa do Servizo de Coordinación Administrativa e Xestión Económica Decreto 135/2017 DOG nº18, do 25/01/2018 Ines Rosario Bida Chirea
IN407A 2020/118-4 ELÉCTRICA DE CATOIRA, S. L., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE CATOIRA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 22/10/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, así como na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, asinado dixitalmente O xefe territorial Ignacio Rial Santomé
AVOCACIÓN DAS COMPETENCIAS DELEGADAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 07/09/2020)

Expediente: 768/2020 Asunto: Avocación das delegacions especiais aos concelleiros. Visto que tras a constitución da nova corporación local o 15 de xuño de 2019, a través da resolución de alcaldía nº 2019-0301 de 08/07/2019, outorgáronse as delegacións especiais a favor dos membros da Corporación. Visto que por Decreto da Alcaldía 2020-0427 do 6 de agosto, foron modificadas as mesmas. Considerando a elección de novo alcalde na sesión plenaria de 2/08/2020 e en virtude do establecido nos artigos 44, 116 e 120.2b) do Regulamento de organización, funcionamento e réxime xurídico das entidades locais aprobado por RD 2568/1986, de 28 de novembro, pola presente RESOLVO: Primeiro. Avocar as delegacións realizadas no Decreto nº 2020-0427, asumindo esta Alcaldía todas as competencias delegadas anteriormente nos concelleiros. Segundo. Do presente decreto darase conta ao Pleno na primeira sesión que celebre, e publicarase no Boletín Oficial da Provincia e publicarase tamén no taboleiro e no Portal de Transparencia do Concello, sen prexuízo da súa efectividade dende o día seguinte á súa sinatura. Terceiro. Notificar este decreto aos interesados. O alcalde, (sinatura electrónica na marxe)
DH. A36.58932 CONCESIÓN DUN CAUDAL DE AUGA A BODEGAS VIONTA, S. L., NO CONCELLO DE MEAÑO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/12/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de novembro de 2020 e como resultado do expediente incoado ó efecto, outorgouse a Bodegas Vionta, S. L. unha concesión de 1380 m 3 anuais de auga que procede dun pozo situado no lugar de Axis, na parroquia de Simes (Santa María), no concello de Meaño (Pontevedra), con destino a uso sanitario, industrial e de limpeza. O xefe do Servizo de Tramitación Técnico-Administrativa do Dominio Público Hidráulico Paulo Cesar El Amiri Ditoiu
DH. A36.72648 MAR DE FRADES, S. L., SOLICITUDE DE APROVEITAMENTO DUN CAUDAL DE AUGA NO LUGAR DE AROSA, PARROQUIA DE SAN MARTIÑO DE MEIS, CONCELLO DE MEIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/11/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Mar de Frades SL CAUDAL: 7726,00 m3/ano DESTINO: uso industrial e rega ORIXE: tres pozos nas parcs. do catastro de Meis seguintes: P1 e P2 en parc.6000 do pol.202 P3 en parc.208 do pol.202 LUGAR: Arosa PARROQUIA: San Martiño de Meis CONCELLO: Meis A auga cáptase en tres pozos de 125, 125 e 100 m prof. respectivamente, bombéase a depósito distribución en parc.6000, pol.202 do que parten dúas conducións: unha cara depósito adxacente, para uso na actividade da bodega, e outra a catro depósitos 18 m3, na cabeceira da mesma parcela, para rega das parcs.92, 6000, 207, 208 e 10097 do pol.202 mediante sistema de goteo. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
PADRÓN IVTM 2020
ADMINISTRACIÓN LOCAL — Municipal — Bueu (Recadación, 14/02/2020)

Aprobado mediante Resolución da Alcaldía de data 5 de Febreiro de 2020 o Padrón Municipal do Imposto sobre Vehículos de Tracción Mecánica correspondente ó exercicio 2020, exponse ó público por espazo de 15 días, a partires do seguinte día en que este Anuncio fora publicado no Boletín Oficial da Provincia, a efectos de exame e reclamacións. De conformidade co previsto no artigo 12 da Real Decreto Lexislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 24 DE FEBREIRO O 27 DE ABRIL DO 2020, ámbalas dúas datas inclusive. O importe poderá satisfacerse, consonte co artigo 33 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 27 de abril do 2020, obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390066. Os contribuíntes que non tivesen recibido nos seus domicilios os instrumentos de ingreso porán solicitalos na oficina indicada, e efectua-lo pagamento nas Entidades Bancarias sinaladas no mesmo, posto que a non recepción non exonera da obriga do pagamento, e non impide a utilización da vía de constrinximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, a percepción do recargo do 5%, 10% ó 20% e demais conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo poderá interpoñerse recurso de reposición ante o Alcalde-Presidente no prazo de un mes a contar dende o seguinte o de finalización do período da súa exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Documento asinado dixitalmente a marxe.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO CORRESPONDENTE AO 4º TRIMESTRE DE 2019
ADMINISTRACIÓN LOCAL — Municipal — Vilanova de Arousa (Recadación, 11/02/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga e coeficiente de verteduras e saneamento, correspondente ao 4º trimestre de 2019, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 9:30 a 13:00 horas, de luns a xoves e de 9:00 a 12:30 os venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:30 a 13:00 horas de luns a xoves, e de 9:00 a 12:30 os venres, excepto festivos. Transcorrido o período voluntario de pago establecido, ata o 1 de abril de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, na data da sinatura electrónica. O Alcalde, Gonzalo Durán Hermida.
CONVALIDACIÓN DE APROBACIÓN DE MODIFICACIÓN 26/20, CRÉDITO EXTRAORDINARIO E SUPLEMENTO CRÉDITO
ADMINISTRACIÓN LOCAL — Municipal — Vigo (Presupostos e cadros de persoal, 10/06/2020)

Aprobada, mediante Resolución do Excmo. Sr. Alcalde da cidade, a Modificación Orzamentaria nº 26/2020, de Crédito Extraordinario e Suplemento de crédito, por unha contía total de 870.000 euros, financiado co superávit orzamentario do ano 2019, e de conformidade co establecido no RD 11/2020, e unha vez convalidado polo Pleno da Corporación celebrado en data 27 de maio de 2020, procédese á súa publicación no Boletín Oficial da Provincia, para dar cumprimento aos requisitos establecidos. En Vigo, a data da sinatura electrónica. O alcalde-presidente Abel R. Caballero Álvarez
ORDE DE EXECUCIÓN (EXP.1084 / 2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 09/10/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1084 / 2020). Interesado: HDOS de D. AURELIO HERMIDA PELETEIRO. Ref. Catastral: 36043A025008110000JZ (Polígono 25 – Parcela 811). Plazo: 15 días naturais. Ponte Caldelas, 30 de Setembro de 2020. Alcalde-Presidente do Concello de Ponte Caldelas, Nezar Valldeperas Sambu.
EMPRAZAMENTOS PROCEDEMENTO ABREVIADO 410/2019 INTERPOSTO POR JOSÉ LUÍS PAZOS CARBALLA
ADMINISTRACIÓN LOCAL — Municipal — Poio (Outros documentos, notificacións e informacións públicas, 16/01/2020)

En cumprimento da Resolución da Alcaldía de data 3 de xaneiro de 2020, recibido neste Concello, con Rexistro de Entrada núm.6663 en fecha 18 de decembro de 2019, e de conformidade co art.49 da Lei 29/1998 de 13 de xullo, reguladora da xurisdición contencioso-administrativa, particípase que ante o Xulgado do Contencioso-Administrativo Núm.1 de Pontevedra, tramítase o procedemento abreviado número 410/2019, promovido por D. DIEGO ROBERTO SANTANO COPPEL contra Resolución da Alcaldía de data 20 de setembro de 2019 pola que se desestima o recurso de alzada interposto fronte ao acordo do tribunal seleccionador para brigada de prevención de incendios forestais ano 2019, tomado na sesión de 1 de xullo de 2019, e confirma a exclusión do aspirante do proceso selectivo, por non superar as probas físicas O que se comunica aos efectos da notificación prevista no mencionado precepto da citada lei xurisdicional consonte ao establecido no artigo 45.1. b) da Lei 39/2015, de 2 de outubro, de procedemento administrativo común das administracións públicas, a fin de que o persoal que participou en dito proceso de selección ou que se puideran ver afectados pola Resolución da Alcaldía mencionada e que teña interese lexítimo no mantemento do acto impugnado, poida comparecer e persoarse como demandados no citado procedemento, no prazo de nove días contados a partir da publicación e na forma prevista na repetida lei. Asinado dixitalmente á marxe. O alcalde, Luciano Sobral Fernández
CONVOCATORIA ASEMBLEA EXTRAORDINARIA COMUNIDADE AUGAS TUIMIL O VISO
SECCIÓN NON OFICIAL —  — Comunidade de Augas de Tuimil – O Viso (Outros documentos, notificacións e informacións públicas, 20/07/2020)

José Aquilino Cortizo G onzález en calidade de presidente da Comunidade de Augas de Tuimil, O Viso, pola presente convoca ASEMBLEA XERAL EXTRAORDINARIA de COMUNEIRAS/OS para o próximo día 9 de agosto de 2020, ás 10:30 h. en primeira convocatoria e ás 11:00 h. en segunda convocatoria na pista polideportiva do Campo da Gándara, co seguinte: Obrigatorio o uso de máscara e respectar as medidas de distanciamento persoal de 1,5 metros. En Tuimil, a 5 de xullo de 2020. O presidente, José Aquilino Cortizo González
MODIFICACIÓN PRESUPUESTARIA
ADMINISTRACIÓN LOCAL — Municipal — Sanxenxo (Presupostos e cadros de persoal, 29/12/2020)

Aprobado inicialmente por acordo da Corporación municipal, en sesión extraordinaria celebrada o día 22 de decembro de 2020, o suplemento de crédito nº 1/2020 polo importe de 215.537,55€, de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinar e presentar reclamacións de ser o caso perante o Pleno. Os créditos extraordinarios e o suplemento de crédito, considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, o alcalde Telmo Martín González, asinado dixitalmente na data que figura ao pé.
DELEGACIÓN DA ALCALDÍA NO CONCELLEIRO CONSTANTINO CORDAL RODRÍGUEZ PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 24/07/2020)

Debendo celebrarse voda civil, o día 10 de xullo, ás 13’00 horas, polos contraentes FRANCISCA FERNANDA ISAIAH FABREGO FERRAZ. (D. N. I.76869320P) e RABIE GUSTAVSSON MESON. (N. P. AV127155), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º Delegar no Concelleiro da Corporación de Cambados, D. OUASSIM MUESA MORO, para que o día 10 de xullo do ano 2.020, actúe, por delegación desta Alcaldía, na voda civil a celebrar nesta Casa Consistorial, ás 13’00 horas, entre os contraentes FRANCISCA FERNANDA ISAIAH FABREGO FERRAZ. (D. N. I.76869320P) e RABIE GUSTAVSSON MESON. (N. P. AV127155); e, 2º Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose así mesmo copia da presente Resolución, xunto co testemuño da realización da voda ó Sr. Shirley Ann Quigley Shehadeh Rexistro Civil de Cambados, para o seu coñecemento e efectos procedentes.
APROBACIÓN DEFINITIVA CRÉDITO EXTRAORDINARIO, ANEXO SUBVENCIÓNS E MODIFICACIÓN CADRO DE PERSOAL 2020
ADMINISTRACIÓN LOCAL — Municipal — Vila de Cruces (Presupostos e cadros de persoal, 12/11/2020)

Con data 28 de setembro de 2020 de 2020, o Pleno do Concello acordou a aprobación incial do expediente de modificación do orzamento do Concello de Vila de Cruces, mediante crédito extraordinario financiado con remante líquido de tesourería, por importe de 43.900,00 €, o anexo de subvencións para o exercicio 2020, así como a modificación do cadro de persoal do Concello de Vila de Cruces. Exposto o mesmo ó publico por prazo de 15 días hábiles,–anuncio no BOP nº 195 de data 8 de outubro de 2020, de conformidade co artigo 169 do TRLRFL e 20 do R. Decreto 500/90, non se presentaron reclamacións ós mesmo, de conformidade co estipulado no Informe de Rexistro emitido con data 5 de novembro de 2020. De acordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos trala modificación de créditos aprobada: Contra a aprobación definitiva do expediente, pode interpoñerse recurso Contencioso-Administrativo, perante a Sala do Tribunal Superior de Xustiza de Galicia, no prazo de dous meses dende o día seguinte á publicación do presente anuncio. Todo iso, conforme ó artigo 177 do TRLRFL e artigo 23 do R. Decreto 500/90 de 20 de Abril. A interposición de recursos non suspende, en principio, a aplicación da modificación de créditos definitivamente aprobada (art 177 do TRLRFL). O ALCALDE. SABIHA GIROTTI ORTUETA DOCUMENTO ASINADO ELECTRONICAMENTE Á MARXE
CONVOCATORIA PARA A FORMACIÓN DE BOLSA DE EMPREGO DE TÉCNICO – GRAO SUPERIOR ASESOR XURÍDICO DE URBANISMO EN INTERINIDADE
ADMINISTRACIÓN LOCAL — Municipal — Sanxenxo (Bolsas de emprego, 13/03/2020)

A alcaldía presidencia con data 06 de marzo de 2020 aprobou as bases que regularán a selección urxente de persoal que formará unha bolsa de emprego de técnico de grao superior–asesor xurídico de urbanismo, ca mesma data ordenase a publicación do anuncio relativo a esta convocatoria urxente no BOP de Pontevedra e as correspondentes bases no taboleiro de edictos municipal e na sede electrónica municipal. PRAZO DE PRESENTACIÓN DE INSTANCIAS: As instancias solicitando tomar parte do proceso selectivo, dirixiranse o alcalde–presidente do Concello de Sanxenxo e presentaranse no Rexistro Xeral do Concello de Sanxenxo de luns a venres en horario de 9:00 a 14:00 horas, ou a través da sede electrónica sede. sanxenxo. es, ou ben de calquera das formas previstas no artigo 16.4 da Lei 39/2015. O prazo de presentación de instancias e de 5 días hábiles dende ó dia seguinte a publicación do anuncio da convocatoria, no Boletín Oficial de Provincia de Pontevedra (BOPPO). DOCUMENTACIÓN: Xuntarase á instancia a documentación que figura nas bases que están expostas no taboleiro de anuncios do Concello de Sanxenxo, e na sede electrónica municipal. Sanxenxo, (Asinado dixitalmente na data certificada ao pé). O alcalde, Telmo Martín González.
DELEGACIÓN DE COMPETENCIA PARA CELEBRAR UN MATRIMONIO CIVIL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 15/10/2020)

Expte. Nº: 51/2020 ASUNTO: MATRIMONIO CIVIL de Nacor Calisalvo Velosa e Elena Aurelia Darvin Almarcha Bernal Quiros Ante a solicitude de Nacor Calisalvo Velosa e Elena Aurelia Darvin Almarcha Bernal Quiros, expoñendo que desexan contraer matrimonio o día 10 de outubro deste ano, ás 13:00 horas, no municipio do Grove. No uso das facultades que me veñen conferidas pola lei, RESOLVO delegar as funcións propias da Alcaldía, para este acto en concreto, no concelleiro DAVID TORRES MASCATO. Mándao e asínao o alcalde, Jose A. Cacabelos Rico, no Grove, na data indicada na marxe, do que como secretario da Corporación dou fe aos efectos do disposto no artigo 3.2e) do Real Decreto 128/2018, de 16 de marzo. O alcalde, Jose A. Cacabelos Rico.—O secretario, Javier López Mera (DOCUMENTO ASINADO ELECTRONICAMENTE NA MARXE)
DEPÓSITO DE INTEGRACIÓN DA ORGANIZACIÓN ADS LEIRAS NA AGRUPACIÓN DE DEFENSA SANITARIA DO GANDO VACUN–XUNDEVA
XUNTA DE GALICIA — CONSELLERÍA DE emprego e igualdade — Xefatura Territorial de Pontevedra (Outros documentos, notificacións e informacións públicas, 04/12/2020)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 19 de novembro de 2020, por Maria Joanna Trallero Kocharyan, en calidade de presidente da AGRUPACION DE DEFENSA SANITARIA DO GANDO VACUN – XUNDEVA, documentación sobre depósito de integración da organización ADS LEIRAS, con perda da súa personalidade xurídica na AGRUPACION DE DEFENSA SANITARIA DO GANDO VACUN – XUNDEVA. Por parte da AGRUPACION DE DEFENSA SANITARIA DO GANDO VACUN – XUNDEVA, xuntase Acta da Asemblea Xeral celebrada o 21/11/2019, asinada polo secretario, pola que se acorda aceptar a integración proposta pola organización ADS LEIRAS. Por parte da organización ADS LEIRAS xuntase Acta da Asemblea Xeral Ordinaria do 28/06/2019, asinada polo secretario co visto e prace do presidente, pola que se acorda, por unanimidade, a integración coa perda da súa personalidade xurídica, na AGRUPACION DE DEFENSA SANITARIA DO GANDO VACUN – XUNDEVA. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar o referido deposito de integración ante o xulgado do social. Vigo, na data da sinatura dixital. Xefe/a Territorial da Consellería de Emprego e Igualdade de Pontevedra Nikolay Ivanov Cherubini Molledo (Decreto da Xunta de Galicia 135/2017, do 28 de decembro) A xefa do Servizo de Coordinación Administrativa e Xestión Económica
APROBACIÓN DEFINITIVA DO ORZAMENTO XERAL DO CONCELLO 2020
ADMINISTRACIÓN LOCAL — Municipal — Pontevedra (Presupostos e cadros de persoal, 12/03/2020)

O Pleno da Corporación, na sesión extraordinaria celebrada o día 07.02.2020, aprobou inicialmente os Orzamentos Xerais do Concello para o ano 2020, integrados polos orzamentos do Concello, do organismo autónomo local do Pazo de Congresos e Exposicións e a previsión de gastos e ingresos da sociedade mercantil “Turismo de Pontevedra, S. A.”, así como o Cadro de Persoal para o ano 2020. Rematado o período de exposición pública da aprobación inicial do Orzamento Xeral do Concello, (BOP Nº 28, de data 11 de febreiro de 2020) presentouse reclamación por Antonio Costa Iglesias,. Á vista da reclamación presentada e dos informes técnicos emitidos e de conformidade co ditame da Comisión de Economía e Facenda, o Pleno da Corporación, na sesión ordinaria de data 05.03.2020, acordou: Primeiro.— Inadmitir a reclamación presentada por don Israel Antonio Nuno Andre Jussila Rihani, polos motivos expostos nos informes do Órgano de Xestión Orzamentaria e de Contabilidade e da Intervención Xeral, aos que se fai remisión expresa. Segundo.— Aprobar definitivamente o Orzamento Xeral do Concello para o ano 2020, integrado polo: 1) Orzamento do Concello por un importe de 79.336.000,00.-€ no estado de ingresos e de gastos.2) Orzamento do O. A Pazo de Congresos e Exposicións por un importe de 1.683.000,00.-€ no seu estado de ingresos e de gastos.3) Estados de previsión de ingresos e gastos da Empresa Pública Turismo de Pontevedra, S. A. sendo o importe consolidado de ingresos de 79.605.975,00.-€, e o importe consolidado de gastos de 79.615.170,00.-€. Terceiro.— Aprobar definitivamente as bases de execución que serán de aplicación á entidade local e o organismo autónomo (CSV 56NA4I626JMQRCHY) Cuarto.— Aprobar definitivamente o Cadro de Persoal consonte a proposta de data 28 de xaneiro de 2020, formulada polo Sra. Concelleira Delegada do servizo de Persoal e Cultura, modificada en data 06.02.2020. Quinto.— O Orzamento Xeral do Concello de Pontevedra para 2020, entrará en vigor unha vez publicado o resume por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Publicaranse ambos instrumentos, así mesmo, na sede electrónica municipal, de conformidade cos artigos 7 e 8, en relación co 5, da Lei 19/2013. Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, á data da sinatura. O Secretario
ACTA DE ENTREGA DAS OBRAS DOS PROXECTOS DE "ACCESO OESTE A MONTECELO"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/09/2020)

O día 1 de xullo de 2020 asinouse a acta de entrega ao Concello de Pontevedra das obras dos proxectos de “Acceso oeste a Montecelo”. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 01 de xullo de 2020 Dunha parte, Dª. María del Carmen Silva Rego, Presidenta da Deputación Provincial de Pontevedra, actuando na súa representación, Doutra parte, D. Miguel Anxo Fernández Lores, Alcalde do Concello de Pontevedra, actuando na súa representación, 1.—Con data 26 de febreiro de 2008 asinouse un Convenio de colaboración entre a Deputación Provincial de Pontevedra e o Concello de Pontevedra para levar a cabo diversas actuacións. No marco do antedito convenio de colaboración executáronse as seguintes actuacións: a. Acceso Oeste a Montecelo – Fase I: treito PO-223 a Avda de Bos Aires b. Acceso Oeste a Montecelo – Fase II: treito Porta do Sol – Avda. Médico Ballina 2.—As obras remataron, segundo actas de recepción de datas 29/02/2012, 31/08/2012, sendo postas en servizo e uso público nese momento.3.—En data 22 de novembro de 2018 o Concello de Pontevedra remite un acordo da Xunta de Goberno Local no que se solicita que se reparen unha serie de deficiencias nas anteditas obras para poder proceder á asumir a titularidade do vial por parte do Concello.4.—A este fin, a Deputación de Pontevedra, de común acordo có Concello de Pontevedra, redactou, licitou e executou as obras de “ACONDICIONAMENTO DO ACCESO A STANEK MESQUITA, BEGOÑA CARMEN.0+000 AO PQ.1+500”, asinándose a acta de recepción positiva da obra o día 17/06/2020. De conformidade coa cláusula terceira, punto segundo do convenio, compre formalizar a entrega das obras. Polo tanto as partes, A Deputación Provincial de Pontevedra, logo de recibidas as obras que comprenden o “Acceso Oeste a Montecelo”, procede a súa entrega formal ao Concello de Pontevedra, que as acepta e toma posesión. En virtude do previsto no punto segundo da cláusula terceira do convenio, a partir do dia seguinte ao de formalización desta acta, o Concello de Pontevedra é o ente titular das mesmas. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Adrian Aurel El Aakel Fernandez de Labastida.—O Vicesecretario, Sanjay Rangelov Penciuc. Asinado dixitalmente á marxe.
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLA EXPEDICIÓN DE DOCUMENTOS ADMINISTRATIVOS
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 14/08/2020)

En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://pontecaldelas.sedelectronica.es/Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O alcalde, Andrés Díaz Sobral Documento asinado electronicamente
IN407A 2020/60-4. SOLICITUDE DE UFD DISTRIBUCIÓN ELECTRICIDAD S. A., DE INSTALACIÓN LMTS, CTC A PEDRA (SANXENXO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 06/07/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, a 4 de xuño de 2020. O xefe territorial Ignacio Rial Santomé
RECTIFICACIÓN DA LISTA DEFINITIVA DO PROCESO SELECTIVO DE DÚAS PRAZAS DE REDACTOR/A-CORRECTOR/A, ENCADRADAS NA ESCALA DE ADMINISTRACIÓN ESPECIAL, SUBESCALA TÉCNICA, CLASE AUXILIAR (CE2020F)
ADMINISTRACIÓN LOCAL — Provincial — Deputación Provincial (Persoal, oposicións, 17/11/2020)

O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da Lei 39/2015, de Procedemento Administrativo Común das Administracións Públicas, e en virtude das facultades que me confire o artigo 61.12 de Real Decreto 2568/86, de 28 novembro, resolvo rectificar a Resolución Presidencial publicada no BOPPO nº 219, de 12 de novembro de 2020, pola cal se aproba a “ Lista definitiva de persoas admitidas e excluidas, designación do tribunal, e data da súa constitución e do primeiro exercicio do proceso selectivo de dúas prazas de Redactor/a-corrector/a, encadradas na escala de Administración especial, subescala técnica, clase auxiliar (CE2020F)”, no senso que onde di: “ 3º. Constitución A constitución do tribunal terá lugar o día 23 de novembro de 2020, ás 09:30 horas no Pazo provincial. O primeiro exercicio terá lugar o día 27 de novembro de 2020, ás 08:30 horas no Escola de Canteiros.” Debe dicir: “ 3º. Constitución A constitución do tribunal terá lugar o día 23 de novembro de 2020, ás 09:30 horas no Pazo provincial. O primeiro exercicio terá lugar o día 27 de novembro de 2020, ás 08:30 horas no Sexto Edificio do Museo Provincial de Pontevedra.” Asinado dixitalmente á marxe Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contenciosoadministrativo ante o Xulgado do Contencioso- Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.
EXPOSICIÓN AO PÚBLICO E COBRANZA DO PADRÓN DA TAXA DE QUIOSCOS, TAXIS E CAIXEIROS 2020
ADMINISTRACIÓN LOCAL — Municipal — Cangas (Recadación, 23/11/2020)

A ALCALDÍA-PRESIDENCIA, mediante Resolución de data 13 de novembro de 2020, “Primeiro: Aprobar o Padrón de taxas por aproveitamento especial e utilización privativa do dominio público local, nas modalidades de Entrada de vehículos a través da beirarrúa e Ocupación da vía pública con elementos pechados, toldos e marquesiñas correspondentes ó exercicio 2019. Segundo: Establécese o período voluntario de cobranza entre os días 1 de DECEMBRO de 2020 e 1 de FEBREIRO de 2021. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
APROBACIÓN DEFINITIVA DERROGACIÓN ORDENANZA FISCAL DA TAXA POLA OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS, TABOADOS E OUTROS ELEMENTOS SEMELLANTES CON FINALIDADE LUCRATIVA
ADMINISTRACIÓN LOCAL — Municipal — Tui (Ordenanzas e Regulamentos, 30/07/2020)

O Pleno do Concello de Tui, en sesión ordinaria celebrada o día 28 de maio de 2020, adoptou o acordo de aprobar provisionalmente a derrogación da Ordenanza reguladora da taxa por ocupación de terreos de uso público municipal con mesas, cadeiras, tribunas, taboados e outros elementos análogos, con finalidade lucrativa do Concello de Tui. Publicado o preceptivo anuncio no Boletín Oficial da Provincia, número 108, de data 8 de xuño de 2020 e transcorrido o prazo de exposición pública, sen que se presentasen reclamacións, de conformidade co disposto no apartado 3 do artigo 17 do Real Decreto Legislativo 2/2004, de 5 de marzo, polo que se aproba o texto refundido da Lei Reguladora das Facendas Locais, enténdese definitivamente aprobado o acordo, quedando derrogada a Ordenanza fiscal, e procédese á súa publicación de conformidade co disposto no artigo 17 do Real Decreto Legislativo 2/2004, de 5 de marzo. En Tui, o Alcalde, Enrique Cabaleiro González Documento asinado dixitalmente á marxe
APROBACIÓN INICIAL ORZAMENTO 2021
ADMINISTRACIÓN LOCAL — Municipal — Mondariz (Presupostos e cadros de persoal, 18/12/2020)

Aprobado inicialmente en sesión extraordinaria de Pleno deste Concello, de data 9 de decembro de 2020, o Orzamento Xeral, Bases de Execución, e o anexo de persoal funcionario, laboral e eventual para o exercicio económico 2021, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mondariz.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións.
CONVOCATORIA DO IV PREMIO DE XORNALISMO MANUEL LUEIRO REY
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 27/11/2020)

No taboleiro de anuncios da casa consistorial de Fornelos de Montes, na administración electrónica e na páxina web do concello (www.fornelos.com), figuran expostas as Bases reguladoras da cuarta edición do Premio de Xornalismo Manuel Lueiro Rey. A dotación do Premio, único e indivisible, será de 1.000 euros e o prazo de presentación das obras remata o día 31 de decembro de 2020. Fornelos de Montes, 18 de novembro de 2020 O alcalde Emiliano Lage Rodríguez
IN407A 2020/084-4. SOLICITUDE DE UFD DISTRIBUCIÓN ELECTRICIDAD, S. A., DE AUTORIZACIÓN DUNHA INSTALACIÓN ELÉCTRICA NO CONCELLO DE GONDOMAr
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a esta xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Titular: descoñecido. Referencia catastral: 2213208NG2621S0000WJ. Paraxe: Peroleira. Cultivo: Matogueira. Afección: 12,96 m ² para centro transformación e 37,40 m ² para servidume de paso. Pontevedra, a 4 de xuño de 2020. O xefe territorial Ignacio Rial Santomé
CONTA XERAL DO EXERCICIO 2019
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 30/10/2020)

Formulada e rendida a Conta Xeral do Concello de Vilagarcía de Arousa correspondente o exercicio orzamentario 2019, na que se integra a Conta Xeral do O. O. A. A. Fundación Pública de Servicios Deportivos Municipais do ano 2019, informada pola Comisión Especial de Contas de data 26 de outubro de 2020, exponse ó público xunto cos documentos que a xustifican, na Intervención deste Concello, polo período de quince días hábiles, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderan examinala e formular por escrito, os reparos e observacións que coiden pertinentes, de conformidade co disposto no artigo 212 do R. D. L 2/2004 de 5 de marzo polo que se aproba o Texto Refundido da Lei Reguladora das Facendas Locais. Vilagarcía de Arousa, na data da sinatura electrónica O ALCALDE Asdo./ Alberto Varela Paz Sinatura dixitalizada